Корноухов Евгений Александрович

Корноухов Евгений Александрович (13 февраль 1972 йыл) — Рәсәй хоккейсыһы, һөжүмсе. Омск хоккейы тәрбиләнеүсеһе. Йәштәр хоккей лигаһы чемпионатында сығыш яһаған «Омские Ястребы» һәм Континенталь хоккей лигаһындағы «Авангард» хоккей клубтарының элекке баш тренеры.

 Биографияһы 
Евгений Александрович Корноу́хов 1972 йылдың 13 февралендә Омск ҡалаһында тыуған. Омск хоккейы тәрбиәләнеүсеһе. «Шахтёр» (Прокопьевск, 1992), «Ермак» (Ангарск, 1993—1996), «Янтарь» (Северск, 1997—1998) хоккей клубтары өсөн һөжүмсе позицияһында уйнай.

 Тренер 
2009 йылда тренер булараҡ «Локомотив»-94 менән бергә Рәсәй беренселегенең көмөш миҙалдарын яулай. «Авангард» (Омск, 1991 йылғы команда), «Локомотив» (Ярославль, 1993 һәм 1994 йылдарҙағы командалар) спорт мәктәптәрендә һәм «Локо» (Ярославль, 2009—2010) командаһында баш тренер булып эшләй. 2010—2013 йылдарҙа «Омск ҡарсығалары» йәштәр хоккей клубын етәкләй.

Уның тәрбиәләнеүселәре: 2011 йылғы йәштәр араһында донъя чемпиондары Никита Пивцакин һәм Сергей Калинин, 2008 йылдағы юниорҙар араһындағы донъя чемпионатының көмөш миҙалсыһы Эдуард Рейзвих, алдағы йылда ошо уҡ донъя беренселегендә көмөш миҙалын яулаусы Станислав Калашников.

2011—2012 һәм 2012—2013 йылдар миҙгелдәрендә «Омск Ҡарсығаларын» Йәштәр хоккей лигаһының чемпионатында еңеүгә килтерә .

2013 йылдың 17 сентябренән 20-һенә тиклем «Авангард» хоккей клубында баш тренер вазифаһын ваҡытлыса башҡара. Артабан, шул йылда, баш тренерҙың ярҙамсыһы булараҡ, Өмөт кубогын еңә. 2013/14 йылдар һөҙөмтәләре буйынса «Йәштәргә юл» тигән бүләккә өлгәшә.

2015 йылдың 7 апрелендә киләһе ике йыл «Авангард» хоккей клубының баш тренеры булып эшләүе тураһында билдәле була. Даими чемпионатта «Авангард» Көнсығыш конференцияһында 60 уйында 106 мәрәй йыйып беренсе урында яулай. Гагарин кубогының тәүге раундында «Нефтехимик» командаһын дүрт уйында үтә. Конференция ярымфиналында «Салауат Юлаев» хоккей клубына серияла 3-4 иҫәбе менән еңелә һәм артабанғы көрәштән Омск хоккейсылары төшөп ҡала. «Авангард» икенсе йыл рәттән конференция ярымфиналында еңелә.

2016/2017 йылдар миҙгеле башланыр алдынан һигеҙ көн ҡалғас, Евгенийҙы клуб етәкслеге эштән бушатырға булаФедор Канарейкин назначен главным тренером «Авангарда». Шул миҙгел алдынан уйындарҙа «Авангард» Корноухов етәкселеге аҫтында 8 уйын үткәрә, шуларҙың һуңғы өсәүҙен генә еңәләр.

 Тренер карьераһы 
 2007 ― 7 ноябрь 2009: тренер  «Локомотив» спорт мәктәбендә тренер
 9 ноябрь 2009 ― 4 декабрь 2011:  «Локо» йәштәр хоккей командаһының баш тренеры
 2010 ― 2011:  «Локомотив» спорт мәктәбендә тренер
 2011 ― 2013:  «Омск Ҡарсығалары» йәштәр хоккей командаһының баш тренеры
 2015 ― 14 август 2016:  «Авангард» хоккей клубының баш тренеры

 Ҡаҙаныштары 
 Рәсәй беренселегенең көмөш миҙалы (2009, «Локомотив» спорт мәктәбе)
 Харламов кубогын ике тапҡыр яулаусы (2012, 2013, икеһе лә — Омск Ҡарсығалары)
 Өмөт кубогы — 2014.
 «Йәштәргә юл» бүләге — 2014.

 Статистика (баш тренер) 
 (2011 йылға тиклем мәғлүмәттәр килтерелмәгән)Һуңғы яңыртыу: 2016 йылдың 24 март көнөндә
     Команда Турнир-миҙгел Даими миҙгел Плей-офф
     У Еңеү ӨВ/БС еңеүӨВ/БС еңелеүЕңелеүМ ҺөҙөмтәЕңеү Еңелеү  Һөҙөмтә
     Омск ҠарсығаларыЙХЛ 2011-1260368511129Көнсығыш конференцияһында беренсе133Кубок еңеүселәре
  ЙХЛ 2012-1361431026151Көнсығыш конференцияһында беренсе135Кубок еңеүселәре
   АвангардКХЛ 2015-16602761314106Көнсығыш конференцияһында беренсе74Конференция ярымфиналында еңелә

  ӨВ/БС — өҫтәмә ваҡытта йә булиттар серияһында еңеү, У — уйын, М — мәрәйҙәр һаны

 Иҫкәрмәләр 

 Һылтанмалар 
 Корноухов Евгений Александрович . Омск ҡарсығалары'' хоккей клубы

Категория:Рәсәй хоккейсылары
Категория:Рәсәй хоккей тренерҙары
Категория:«Ермак» командаһының хоккейсылары
Категория:«Локо» хоккей клубының тренерҙары
Категория:«Омские Ястребы» хоккей клубының тренерҙары
Категория:«Авангард» хоккей клубының тренерҙары
Категория:Рәсәй хоккей һөжүмселәре
Категория:Хоккей һөжүмселәре